OzLabs/hebrew-wiki-articles huggingface dataset:
תהילים נ"ז

תהילים נ"ז הוא המזמור ה-57 בספר תהילים. זהו הפרק ה-58 על פי המספור הקיים בתרגום השבעים ובוולגטה. זוהי תפילתו של היחיד הנס מאויביו ומבקש את ישועתו של האל. זהו אחד מארבעה מזמורים הפותחים במילים "אל תשחת" (בדומה לנ"ח ונ"ט וע"ה).

==תוכן המזמור==
מכותרת המזמור נראה כי הוא עוסק בסיפור בריחת דוד מפני שאול כחלק ממלחמת שאול בדוד. אך בהמשך המזמור אין אזכור לאירועים אלו. יש הטוענים, כי יש לראות בכותרת פרשנות של בעל המזמור. 

מבין פרשני ביקורת המקרא יש שסוברים, כי חלקו של המזמור חובר על ידי דוד בעצמו. היסוד להנחתם זו הוא בסיפור המופיע ב, בו דוד מנגן בפני שאול ומילים דומות שמופיעות במזמור ובספר שמואל א'. יש הסוברים שכותרת המזמור מעידה על כך שזוהי תפילתו של משה הפותחת במילים: "אַל תַּשְׁחֵת עַמְּךָ וְנַחֲלָתְךָ".

==חלוקת המזמור==
המזמור נחלק לשני חלקים נוסף על כותרתו. חלקו הראשון הוא קריאה לה' שיציל את בעל המזמור מאויביו (ב'-ה'). וחלקו השני מודה המשורר על ישועת ה' (ו'-י"ב).

==זמנו של המזמור==
יש הסוברים, כי המזמור נכתב בתקופת דוד, ומנגד יש הטוענים כי זמן חיבורו בשלהי התקופה הפרסית. עם זאת, לא ניתן לקבוע בוודאות את זמנו בעזרת התחום הלשוני או התוכני.

==תוכן המזמור==
מזמור זה הוא תפילתו של היחיד הנס מאויביו ומבקש את ישועתו של האל. לאחר תחנוניו של בעל המזמור לישועת ה', מודה ומשבח בעל המזמור את ה'. ייתכן וחלקו הראשון של המזמור נאמר בעת שבעל המזמור היה שרוי בצרתו וחלקו השני נאמר לאחר שניצל.

==קישורים חיצוניים==

==הערות שוליים==

נז
אסטהמר

אֶסְטְהָמַּר (בשוודית: Östhammar) הוא יישוב במחוז אופסלה שבשוודיה. נכון ל-31 בדצמבר 2019, יש ביישוב 4,968 תושבים. כיום היישוב הוא חלק ממחוז אופסלה, אך מבחינה היסטורית, שטחו של היישוב היה שייך למחוז סטוקהולם.

== היסטוריה ==
אסטהמר הוכרזה כעיר בשנת 1368 על ידי אלברכט, מלך שוודיה. בסוף המאה ה-15 הוחלט שאסטהמר תחשב כיישוב, ולא כעיר, אך בשנת 1539 היא הוכרזה שוב כעיר.

בשנת 1651 הוקם בעיר בית העירייה, שהיה אחראי על התנהלותה והתפתחותה של העיר. בין תחילת המאה ה-17 לאמצע המאה ה-19 היה דיג הרינג חלק חשוב ועיקרי בכלכלתה של אסטהמר.

ב-1971 הוחלט שאסטהמר תחזור להיות במעמד של יישוב.

== ערים תאומות ==
* <ref></ref>

==קישורים חיצוניים==

* [https://en.wikivoyage.org/wiki/Östhammar אסטהמר בוויקימסע באנגלית]

== הערות שוליים ==

קטגוריה:שוודיה: יישובים
משאל העם על עצמאות דרום אוסטיה (2006)

משאל העם על עצמאות דרום אוסטיה הוא משאל עם לעצמאות שנערך בדרום אוסטיה ב־12 בנובמבר 2006, בשאלה האם להיפרד מגאורגיה.

== משאל עם ==
המצביעים במשאל העצמאות שערך טשינוואלי ענו על השאלה: "האם על הרפובליקה של דרום אוסטיה לשמור על מעמדה הנוכחי כמדינה עצמאית ולהיות מוכרת על ידי הקהילה הבינלאומית?".<ref name="autogenerated1"></ref>

== תוצאות ==
ב־13 בנובמבר 2006 הודיעה ועדת הבחירות המרכזית בדרום אוסטיה על תוצאות משאל העם. 99% מהמצביעים תמכו בעצמאות.
{| class="wikitable" style="text-align:right"
!בְּחִירָה
! הצבעות
! %
|-
| align="left" |בעד
| 51,565
| 99.88
|-
| align="left" | נגד
| 60
| 0.12
|-
| align="left" | הצבעות לא חוקיות / ריקות
| 538
| -
|-
| align="left" | סך הכל
| 52,163
| 100
|-
| align="left" | מצביעים רשומים / אחוז הצבעה
| 55,163
| 94.56
|-
| colspan="3" align="left" | מקור: [http://www.sudd.ch/event.php?lang=en&id=ge012006 דמוקרטיה ישירה]
|}

== תגובות ==
ממשלת גאורגיה הכריזה על הבחירות ועל משאל העם כבלתי חוקיים, אך האמינה כי הוא תומך באיחוד ההצלה של האוסטים, הארגון המופקד על קיום הבחירות החלופיות. קוקואיטי האשים לפיכך את ממשלת גאורגיה בקיום הבחירות החלופיות שמטרתן "חלוקת העם האוסטי".<ref></ref><ref></ref><ref></ref>

ב־12 בספטמבר 2006, יו"ר הדומה הרוסית, בוריס גריזלוב, בירך על משאל העם בדרום אוסטיה והודיע כי חברי הפרלמנט הרוסי יצפו בתהליך ההצבעה. ב־13 בספטמבר 2006 פרסם שר המדינה הגאורגי לענייני יישוב סכסוכים, מרב אנטדזה, הצהרה וגינה את הצהרתו של גריזלוב כ"הצהרה הרסנית".<ref></ref>

הנציג המיוחד של האיחוד האירופי בדרום קווקז, פיטר סמנבי, אמר במוסקבה, ב־13 בספטמבר 2006, כי משאל העם לא יתרום להליך יישוב הסכסוך בדרום אוסטיה.<ref></ref>

== הערות שוליים ==

קטגוריה:משאלי עם לעצמאות
קטגוריה:דרום אוסטיה
מריה, דוכסית וירטמברג

מריה, דוכסית וירטמברג (17 בספטמבר 1799 – 24 בספטמבר 1860) הייתה בתם של אלכסנדר, דוכס וירטמברג ואשתו אנטוינטה, נסיכת סקסוניה-קובורג-זאלפלד. היא הייתה דוכסית סקסוניה-קובורג-גותה משנת 1832 עד 1844 כאשתו השנייה של ארנסט הראשון, דוכס סקסוניה-קובורג-גותה. היא הייתה אמו החורגת של אלברט, נסיך סקסוניה-קובורג-גותה, בן זוגה של ויקטוריה, מלכת הממלכה המאוחדת.

== ראשית חיים ==
מריה נולדה ב-17 בספטמבר 1799, בתם הבכורה של אלכסנדר, דוכס וירטמברג (1771–1833) ואשתו אנטוינטה, נסיכת סקסוניה-קובורג-זאלפלד. היו לה שני אחים צעירים יותר ששרדו, הדוכס אלכסנדר והדוכס ארנסט. ממלכת וירטמברג, כפי שהייתה ידועה משנת 1806 ואילך, הייתה ישות בולטת בגרמניה עם קשרים למשפחות המלוכה הבריטיות והרוסיות.

מריה גדלה בשלוס פנטאיסי בביירוית. מכיוון שאביה היה גנרל בצבא הרוסי, ומאוחר יותר מושל בלארוס, מריה חיה בין 1802 ל-1832 בג'לגבה (לטביה של ימינו) ובארמון סנט פטרסבורג.

== נישואין ==
בקובורג ב-23 בדצמבר 1832 הפכה מריה לאשתו השנייה של ארנסט הראשון, דוכס סקסוניה-קובורג-גותה בן ה-48, דוכס סקסה-קובורג וגותה. ארנסט היה להוט למצוא כלה חדשה לאחר מותה של אשתו הראשונה, לואיזה, נסיכת סקסוניה-גותה-אלטנבורג. בעוד ארנסט חיפש בתחילה אישה במעמד גבוה, הוא גילה שגילו והמוניטין הלקוי הגבילו את בחירותיו. הוא הסתפק במריה, שהייתה בת שלושים ושלוש ואחייניתו. מריה הייתה בתה של אנטוינטה, אחותו של ארנסט.

כתוצאה מנישואין אלו, מריה הפכה לאמו החורגת של ארנסט השני, דוכס סקסוניה-קובורג-גותה ואלברט, נסיך סקסוניה-קובורג-גותה, בעלה העתידי של ויקטוריה, מלכת הממלכה המאוחדת. מריה הייתה למעשה גם בת דודתם הראשונה. היא שמרה על מערכת יחסים מאושרת עד מותה עם שני בניה החורגים, והפכה לסנדקית של ויקטוריה ובנו הראשון של אלברט, אלברט אדוארד, (המלך אדוארד השביעי) בשנת 1841.

ההיסטוריונית ג'יליאן גיל מתארת את מריה כ"גברת חמורה ומלנכולית". למריה ולארנסט לא היו ילדים, והשניים נפרדו במהרה זו מזה, וחיו בעיקר באחוזות נפרדות. עד 1843 מריה אימצה ילד, אם כי אלברט הזהיר אותה להימנע מלתת לו שאיפות חסרות תקווה לתואר מלכותי.

בעוד שאלברט כינה אותה "אמא יקרה" במכתביו אליה, מריה בחרה שלא להשתתף בכמה אירועים חשובים בחייהם של בניה החורגים, כגון הכתרתה של המלכה ויקטוריה. אלברט ומריה שמרו על התכתבות לאורך חייהם, אשר סייעה להיסטוריונים להבין טוב יותר את מערכת היחסים שלהם.

מריה התעניינה בספרות, מוזיקה, תיאטרון ואמנות. לנדסתאטר קובורג החדשה נפתחה ביום הולדתה ה-41. משנת 1842 ביקר אותה פרנץ ליסט לעיתים קרובות. בשנת 1836 קיבלה על עצמה את ניהול מכון גות'ר מארין, מוסד חינוכי פרטי לבנות. ב-3 במאי 1842 היא תרמה 2,000 תלרים להקמת מקלט לילדים קטנים בקובורג, שעוצב על פי מודל של מכון דומה בבירה גותה. "Marienschulstiftung" (קרן בית הספר מריה) החלה לפעול באותה שנה ומאז היא מפעילה גן ילדים, ומאוחר יותר גם "Kinderkrippe" (לילדים קטנים יותר), כקרן עצמאית. המוסד שוכן מאז 1869 בבניין שבבעלות מריה, "פארק 1", בקובורג.

== אלמנות ==
ארנסט הראשון נפטר בשנת 1844, והדוכסית האלמנה בחרה כמגוריה את שלוס ריינהרדסברון, שלוס פרידריכשטאל ושלוס פרידנשטיין, כולם בגותה. היא בחרה לחזור לקובורג בעיקר כדי להיפגש עם קרובי משפחתה האנגלים המבקרים. מריה מתה בשלוס פרידנשטיין ב-24 בספטמבר 1860, שנה לפני מותו של אלברט. היא קבורה במאוזוליאום הדוקל של פרידהוף אם גלוקנברג בקובורג.

== קישורים חיצוניים ==

קטגוריה:דוכסיות גרמניות
קטגוריה:ילידות 1799
קטגוריה:נפטרות ב-1860
יגואר (X260) XF

יגואר (X260) XF (באנגלית: Jaguar XF (X260)) היא מכונית סלון מתוצרת יצרנית הרכב Jaguar Land Rover בבעלות טאטא מוטורס, אשר מיוצרת משנת 2015 בבריטניה, ומשנת 2016 ב-הודו וסין.

בסין דגמי יגואר (X260) XF מיוצרים על ידי Chery Jaguar Land Rover , מיזם משותף של "Jaguar Land Rover" ושל יצרנית הרכב הסינית "Chery Automobile Co. Ltd" .

==ממאפייני "יגואר (X260) XF"==
* דגם "יגואר (X260) XF" הוצג לראשונה בתערוכת הרכב הבינלאומית של ניו יורק בשנת 2015.
* תצורות: 4 דלתות סלון, 5 דלתות סטיישן.
* 5 נוסעים (דגם 4 דלתות סלון).
* סוגי מנוע: מנועי בנזין, מנועי דיזל.
* סוגי הנעות: הנעה אחורית 4x2, הנעה כפולה 4x4.
* קיבולת מכלי דלק: 74 ליטר (דגמי מנועי בנזין), 55–66 ליטר (דגמי מנועי דיזל).

===מסוגי מנועי הבנזין שהורכבו בדגמי "יגואר (X260) XF"===

* "XF 20t" – יוצר ממאי 2017–אפריל 2018, תאוצה בין 0–100 היא 7.5 שניות, מהירות מרבית – 235 קמ"ש (לדגם 4 דלתות).
* "XF 25t" – מיוצר ממאי 2017, תאוצה בין 0–100 היא 6.6–6.9 שניות, מהירות מרבית – 244–250 קמ"ש (לדגם 4 דלתות).
* "XF 30t AWD" – מיוצר מיוני 2017, תאוצה בין 0–100 היא 5.8–6.1 שניות, מהירות מרבית – 250 קמ"ש (לדגם 4 דלתות).
* "XF 35t" – יוצר מספטמבר 2015–יוני 2017, תאוצה בין 0–100 היא 5.4 שניות, מהירות מרבית – 250 קמ"ש (לדגם 4 דלתות).
* "XF S" – יוצר מספטמבר 2015–אפריל 2018, תאוצה בין 0–100 היא 5.3 שניות, מהירות מרבית – 250 קמ"ש (לדגם 4 דלתות).

===מסוגי מנועי הדיזל שהורכבו בדגמי "יגואר (X260) XF"===
* "XF E-PERFORMANCE" – יוצר מספטמבר 2015–אוקטובר 2020, תאוצה בין 0–100 היא 8.7 שניות, מהירות מרבית: 227–229 קמ"ש (לדגם 4 דלתות)
* "XF 20d" – יוצר מספטמבר 2015–אוקטובר 2020, תאוצה בין 0–100 היא 8.0–8.1 שניות, מהירות מרבית: 229–230 קמ"ש (לדגם 4 דלתות).
* "D200" – מיוצר מאוקטובר 2020, תאוצה בין 0–100 היא 7.6 שניות, מהירות מרבית – 234 קמ"ש (לדגם 4 דלתות).
* "XF 25d" – יוצר ממאי 2017–אוקטובר 2020, תאוצה בין 0–100 היא 6.5 שניות, מהירות מרבית – 235 קמ"ש (לדגם 4 דלתות).
* "XF 30d" – יוצר מספטמבר 2015–אוקטובר 2020, תאוצה בין 0–100 היא 6.2 שניות, מהירות מרבית – 250 קמ"ש (לדגם 4 דלתות).

==גלריה==
<gallery mode="packed" heights="90">
קובץ:Salão do Automóvel 2016 (25332440529).jpg | "יגואר (X260) XF"
קובץ:Jaguar XF - tył (MSP16).jpg | "יגואר (X260) XF"
קובץ:WMC P JAIA17 Jaguar XF Prestige 20d 1.jpg | "יגואר (X260) XF"
קובץ:WMC P JAIA17 Jaguar XF Prestige 20d 2.jpg | "יגואר (X260) XF"
קובץ:Jaguar XF S (CBA-JB3VA) rear.jpg | "יגואר (X260) XF"
קובץ:Jaguar XF - wnętrze (MSP16).jpg | "יגואר (X260) XF" - מבט לתא הנהג ולוח מחוונים
</gallery>
<gallery mode="packed" heights="90">
קובץ:2018 Jaguar XF Sportbrake S, Greenwich, front left.jpg | "יגואר (X260) XF", שנת 2018 - סטיישן
קובץ:Jaguar XF Sportbrake IMG 0809.jpg | "יגואר (X260) XF" - סטיישן
קובץ:Jaguar XF Sportbrake Back IMG 0811.jpg | "יגואר (X260) XF" - סטיישן
קובץ:2017 Jaguar XF S 3.0 Front.jpg | "יגואר (X260) XF", שנת 2017 - סטיישן
</gallery>

==ראו גם==
* יגואר (יצרן רכב)
* קבוצת טאטא

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:מכוניות סטיישן
קטגוריה:דגמי מכוניות שהושקו ב-2015
קטגוריה:מכוניות בריטיות
קטגוריה:כלי רכב המיוצרים בהודו
קטגוריה:כלי רכב המיוצרים בסין
(X260) XF
(X260) XF
מיכאל החמישי קלפאטס, קיסר האימפריה הביזנטית

מיכאל החמישי קָלָפַאטֶס (ביוונית ביזנטית: Μιχαήλ Ε΄ Καλαφάτης; 1015 – 24 באוגוסט 1042) היה קיסר האימפריה הביזנטית במשך ארבעה חודשים בין 1041–1042. אחיינו של מיכאל הרביעי, קיסר האימפריה הביזנטית ובנה המאומץ של זואי, קיסרית האימפריה הביזנטית שהייתה נצר לשושלת המקדונית והייתה בעלת הלגיטימציה השלטונית. מאבק השלטון בינו לבין הקיסרית זואי הוביל לנפילתו הסופית מהכתר.

== ביוגרפיה ==
מיכאל היה בנה של מריה, אחותו של מיכאל הרביעי, קיסר האימפריה הביזנטית. אביו היה לאדמירל בשורות הצבא הביזנטי ובתקופת שלטונו של מיכאל הרביעי הנהיג משלחת צבאית לכיבוש כל סיציליה. טענתו של מיכאל הרביעי לכתר נבעה מרעייתו, זואי, קיסרית האימפריה הביזנטית, שהייתה, ביחד עם אחותה תאודורה, קיסרית האימפריה הביזנטית, היחידה שנותרה עם טענה לכתר האימפריה הביזנטית מטעם השושלת המקדונית השלטת. מכיוון שלזואי ומיכאל הרביעי לא היו כל ילדים, מיכאל הרביעי בחר באחיינו, מיכאל בן מריה, להיות ליורש.

עם מותו של מיכאל הרביעי בשנת 1041 הוכתר מיכאל החמישי בתור קיסר האימפריה הביזנטית. תוך זמן קצר מאז ירש את הכתר נכנס לעימות עם הקיסרית זואי. הקיסר מיכאל החמישי גירש את הקיסרית זואי לגלות בתור נזירה בלילה שבין ה-18 ל-19 באפריל 1042. התמיכה האזרחית בזואי לעומת זאת, לא אפשרה מהלך שכזה והחל מרד עממי בבירה קונסטנטינופול שקרא להשיב את זואי למלוכה. ב-20 באפריל המורדים הכריזו על תאודורה, אחותה של זואי, בתור הקיסרית. מיכאל החמישי ניסה להתחמק מהבירה אך כשל. הוא עוור ונכלא אף על פי שביצע שבועות דתיות קודם לכן. לבסוף שבה זואי מגלותה ומשלה באימפריה לצד אחותה. מיכאל החמישי מת בארבעה חודשים לתוך מאסרו.

== ראו גם ==
* מיכאל הרביעי, קיסר האימפריה הביזנטית
* זואי, קיסרית האימפריה הביזנטית
* תאודורה, קיסרית האימפריה הביזנטית (המאה ה-11)

== קישורים חיצוניים ==

* 
* [http://www.hellenicaworld.com/Byzantium/Person/en/MichaelV.html מיכאל החמישי קלפאטס, קיסר האימפריה הביזנטית], באתר העולם ההלני 
* 

קטגוריה:האימפריה הביזנטית: אישים
קטגוריה:קיסרי האימפריה הביזנטית
קטגוריה:מונרכים שוויתרו על כסאם
קטגוריה:ילידי 1015
קטגוריה:נפטרים ב-1042
פורד פומה (קרוסאובר)

פורד פומה (באנגלית: Ford Puma) היא קרוסאובר עירונית בעלת חמישה מקומות, שמיוצרת על ידי פורד משנת 2019. היא הוצגה בשנת 2019,<ref></ref> והגיעה לישראל בשנת 2021.<ref></ref>

== מפרט טכני ==
הפומה כוללת מנוע טורבו בנזין I4 צילנדרים בנפח 1.0 ליטרים המספק כ-125 כוחות סוס בין 6,000-4,500 סיבובים לדקה. תיבת הילוכים אוטומטית רובוטית כפולת מצמדים בעלת שבעה הילוכים. המכונית מאיצה מ-0 ל-100 קילומטרים לשעה בתוך 10.2 שניות ומגיעה למהירות מרבית של 187 קילומטרים לשעה.<ref></ref>

== גרסאות ==
מלבד הגרסה הבסיסית, במהלך השנים יצרה החברה גרסה נוספת. הגרסה הנוספת היא, פורד פומה ST, גרסת הספורט לגרסה הבסיסית, הכוללת מנוע טורבו בנזין I3 צילנדרים בנפח 1.5 ליטרים המספק כ-200 כוחות סוס בין 2,500-3,500 סיבובים לדקה. תיבת הילוכים ידנית בעלת שישה הילוכים. המכונית מאיצה מ-0 ל-100 קילומטרים לשעה בתוך 6.7 שניות ומגיעה למהירות מרבית של 220 קילומטרים לשעה. הפומה ST הוצגה בשנת 2020.<ref></ref>

== מכירות בישראל ==
החל משנת 2021, נמכרו כ-75 יחידות על פי נתוני קארזון.<ref></ref>

==ראו גם==
* פורד פומה ראלי1

== גלריה ==
<gallery widths="220" heights="135">
קובץ:2019 Ford Puma ST-Line X First Edition EcoBoost Hybrid 1.0 Front.jpg|גרסת הספורט
קובץ:Ford Puma (2019) IMG 2634.jpg|מבט אחורי
קובץ:Ford Puma (2019) IMG 3129.jpg|מבט קידמי
</gallery>

== קישורים חיצוניים ==

* 

* חזי גורן, [https://www.gear.co.il/כתבת-רכב/2021-03-31-N03-מבחן-דרכים-פורד-פומה פורד פומה במבחן דרכים], באתר פורטל הרכב גיר, 31 במרץ 2021

== הערות שוליים ==

קטגוריה:קרוסאובר
קטגוריה:דגמי מכוניות שהושקו ב-2019
קטגוריה:כלי רכב המיוצרים ברומניה
סמי כאנאן

סמי כנען בשנת 2012
סמי כאנאן (נולד ב-8 בינואר 1964 בביירות, לבנון) הוא פוליטיקאי שווייצרי, מטעם המפלגה הסוציאל-דמוקרטית של שווייץ, שכיהן כראש עיריית ז'נבה.

==פוליטיקה==
כאנאן היה חבר פעיל במפלגה הסוציאליסטית בז'נבה. כיהן כראש עיריית ז'נבה בשנים 1994–1998. הוא היה חבר מועצת העיר בעיר ז'נבה בשנים 1997 עד 2001. משנת 2001 עד 2005 כיהן במועצה הגדולה של קנטון ז'נבה. הוא נבחר מחדש לפרלמנט הקנטונלי בשנת 2005 אך ויתר על הישיבה שם.

כחלק מהקמפיין לקראת הבחירות למועצה המנהלית של אפריל 2011, הוא הוצג כ"שמאל ללא מעוף" ובעל "רגישות ירוקה". הוא היה אז מנהל המחלקה ללכידות חברתית, נוער וספורט בעיר ז'נבה, ודיווח בפני השופט מנואל טורנאר (סוציאליסט), ונראה כיורשו הטבעי.

==חיים אישיים==
נולד בביירות לאב ממוצא לבנוני ולאם מבזל. בעל תואר במדעי המדינה מאוניברסיטת ז'נבה.<ref></ref>

==קישורים חיצוניים==

 

==הערות שוליים==

קטגוריה:פוליטיקאים שווייצרים
קטגוריה:ראשי עיריות
קטגוריה:שווייצרים שנולדו ב-1964
מיכאל השישי סטרטיוטיכוס, קיסר האימפריה הביזנטית

מיכאל השישי בריגאס (ביוונית ביזנטית: Μιχαήλ ΣΤ' Βρίγγας; ? – 1059) המכונה סטרטיוטיכוס ("הצבאי") היה קיסר האימפריה הביזנטית בין השנים 1056–1057. מיכאל השישי נבחר להיות ליורשה של תאודורה, קיסרית האימפריה הביזנטית, שהייתה הנצר האחרון לשושלת המקדונית אשר שלטה על האימפריה הביזנטית מזה מספר שנים. מיכאל השישי הודח במרד שהביא לעלייתו של איסאאקיוס הראשון קומננוס, קיסר האימפריה הביזנטית.

== ביוגרפיה ==
מיכאל היה בן למשפחה של בירוקרטים שהיו מעורבים בממשל הביזנטי בקונסטנטינופול מזה זמן רב. מיכאל היה חלק מהחצר הקיסרית כאשר מונה ליורש העצר בידי תאודורה, קיסרית האימפריה הביזנטית בעוד הייתה על ערש דווי. לתאודורה לא היו ילדים, שכן חייה חיי דת ולכן במותה הגיעה השושלת המקדונית לסופה, לאחר ששלטה באימפריה הביזנטית מאז בסיליוס הראשון, קיסר האימפריה הביזנטית במאה ה-9. מיכאל השישי הוכתר בשנת 1056 במותה של תאודורה ושלטונו הואפל בידי ההשפעה הרבה שאחז הפטריארך האקומני של קונסטנטינופול על חצר המלוכה. בדומה למדיניות של קונסטנטינוס התשיעי מונומכוס, קיסר האימפריה הביזנטית, מיכאל העשיר את האריסטוקרטיה בעוד שהזניח את המעמד של הצבא הביזנטי.

המדיניות הובילה למרד באסיה הקטנה שהונהג בידי איסאאקיוס קומננוס, גנרל בצבא הביזנטי. לאור הכישלון של מיכאל השישי לארגן במהרה את צבאו נגד המרד, הקיסר שלח את המדינאי מיכאל פסלוס לנהל משא ומתן עם הנהגת המרד. בעוד התרחש המשא ומתן, מרד עממי בעד איסאאקיוס פרץ בתוך הבירה הביזנטית קונסטנטינופול. הפטריארך של העיר שכנע לבסוף את הקיסר מיכאל לוותר על כתרו ולהתחיל בחיים דתיים במנזר אורתודוקסי. לאחר ירידתו מהכתר הנהגת המרד הכתירה את איסאאקיוס הראשון קומננוס, קיסר האימפריה הביזנטית, שלטונו סימן את תחילת שלטון שושלת קומננוס. מיכאל הוכשר בתור נזיר אורתודוקסי ונפטר בשנת 1059.

== ראו גם ==
* קונסטנטינוס התשיעי מונומכוס, קיסר האימפריה הביזנטית
* תאודורה, קיסרית האימפריה הביזנטית (המאה ה-11)
* מיכאל החמישי קלפאטס, קיסר האימפריה הביזנטית

== קישורים חיצוניים ==

* [https://www.doaks.org/resources/online-exhibits/gods-regents-on-earth-a-thousand-years-of-byzantine-imperial-seals/rulers-of-byzantium/michael-vi-bringas-1056-57 מיכאל השישי בריגנס], באתר אלומיני דומברטון
* [http://www.hellenicaworld.com/Byzantium/Person/en/MichaelVI.html מיכאל השישי בריגנס], באתר העולם ההלני
* 

קטגוריה:האימפריה הביזנטית: אישים
קטגוריה:קיסרי האימפריה הביזנטית
קטגוריה:מונרכים שוויתרו על כסאם
קטגוריה:נפטרים ב-1059
פונדסיון

פונדסיון (בספרדית: Fundación) היא עיר במחוז מגדלנה שבקולומביה. הכלכלה של פונדסיון מבוססת בעיקר על גידול בעלי חיים לייצור בשר וחלב.

נכון ל-2018, מתגוררים בעיר 90,514 תושבים. גובהה של העיר הוא 45 מטר מעל פני הים ושטחה הוא 922 קמ"ר.

העיר התפרסמה עקב אירוע שהתרחש בה ב-18 במאי 2014, בו אוטובוס תלמידים עלה באש ו-32 התלמידים ששהו בו נשרפו.

== גאוגרפיה ==
העיר שוכנת על מישור הצפה.

מצפון לעיר שוכנת העיר ארקטאקה, ממזרח בוסקוניה, מדרום צ'יבולו וממערב פיג'אי.

==קישורים חיצוניים==

* 

קטגוריה:קולומביה: ערים
קטגוריה:יישובים שהוקמו ב-1902
אוסטרליה באירוויזיון הילדים

בלה פייג' ב[[סופיה (2015)]]
וולטה (2016)]]
אוסטרליה השתתפה בתחרות אירוויזיון הילדים כ־5 פעמים, החל מהצטרפותה ב-2015, כאשר בלה פייג' נשלחה כנציגה האוסטרלית עם השיר "My Girls".

== היסטוריה ==
לאחר שהגיעו למקום החמישי באירוויזיון 2015, ב-7 באוקטובר 2015 רשות השידור האוסטרלית (SBS), הכריזה על השתתפותה באירוויזיון הילדים 2015.<ref></ref><ref></ref><ref></ref> רשות השידור האוסטרלית בחרה באופן פנימי את בלה פייג', כנציגה האוסטרלית. מאוחר יותר, הוכרז כי היא תבצע את השיר "My Girls", על בימת התחרות.<ref></ref> אוסטרליה שובצה במקום ה-6 בסדר ההופעות, לפני אירלנד ואחרי הולנד.<ref></ref> אוסטרליה הגיעה למקום השמיני עם 64 נקודות – התוצאה הנמוכה ביותר של אוסטרליה בתחרות.<ref name="JESC2015 Scores"></ref>

ב-12 בספטמבר 2016, רשות השידור האוסטרלית אישרה את השתתפותה באירוויזיון הילדים 2016.<ref></ref> ב-29 בספטמבר 2016, רשות השידור האוסטרלית הכריזה כי אלכסה קרטיס נבחרה לייצג את ארצה בתחרות, עם השיר "We Are".<ref></ref> אוסטרליה שובצה במקום ה-14 בסדר ההופעות, לפני הולנד ואחרי ישראל.<ref></ref> היא הגיעה למקום החמישי עם 202 נקודות.<ref></ref> אוסטרליה שלחה את איזבלה קלארק לאירוויזיון הילדים 2017. היא ביצעה את השיר "Speak Up" וזכתה במקום השלישי עם 172 נקודות. גם באירוויזיון הילדים 2018, אוסטרליה זכתה במקום השלישי עם 201 נקודות. ב-2019, אוסטרליה שלחה את ג'ורדן אנתוני כנציג האוסטרלי באירוויזיון הילדים 2019. אנתוניו ביצע את השיר "We Will Rise", וזכה במקום השמיני עם 128 נקודות.

ביולי 2020, רשות השידור האוסטרלית הודיעה על פרישתה מאירוויזיון הילדים 2020 עקב מגפת הקורונה.<ref></ref>

== המבצעים והשירים שייצגו את אוסטרליה באירוויזיון הילדים ==

{| class="wikitable sortable" style="font-size:90%; text-align: center;"
|- bgcolor="#ccccff"
! שנה
! מבצע
! שיר
! תרגום לעברית
! גמר
! ניקוד
|-
!2015
|בלה פייג'
|"My Girls"
|"הבנות שלי"
|8
|64
|-
!2016
|אלכסה קרטיס
|"We Are"
|"אנחנו"
|5
|202
|-bgcolor="#cc9966"
!2017
|איזבלה קלארק
|"Speak Up"
|"לדבר בקול"
|3
|172
|-bgcolor="#cc9966"
!2018
|יעל וונה
|"Champion"
|"אלוף"
|3
|201
|-
!2019
|ג'ורדן אנתוני
|"We Will Rise"
|"אנחנו נזרח"
|8
|121
|-
| colspan="6" | לא נטלה חלק בין השנים 2020־2021
|}

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אוסטרליה: תרבות
קטגוריה:אירוויזיון הילדים לפי מדינה
Joytime

Joytime הוא אלבום הבכורה של הדי ג'יי האמריקאי מרשמלו.<ref name=":0"></ref> האלבום יצא לאור ב-8 בינואר 2016, על ידי חברת התקליטים Joytime Collective.<ref name=":0" /> מתוך האלבום יצא סינגל.

== רשימת רצועות ==

== קרדיטים וצוות ==
כל הקרדיטים שלהלן לקוחים מ-טיידל.<ref></ref>
* מרשמלו – שירה, הפקה, מיקסינג, הנדסת הקלטה
* עומאר לינקס – שירה

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|8 בינואר 2016
|הורדה דיגיטלית • סטרימינג
|Joytime Collective
|<ref></ref>
|-
|}

== קישורים חיצוניים ==

== הערות שוליים ==

קטגוריה:אלבומי 2016
קטגוריה:אלבומי מרשמלו
קטגוריה:אלבומים באנגלית
Joytime II

Joytime II הוא אלבום האולפן השני של הדי ג'יי האמריקאי מרשמלו.<ref name=":0"></ref> האלבום יצא לאור ב-22 ביוני 2018, על ידי חברת התקליטים Joytime Collective.<ref name=":0" /> מתוך האלבום יצאו שני סינגלים.

== רשימת רצועות ==

== קרדיטים וצוות ==
כל הקרדיטים שלהלן לקוחים מ-טיידל.<ref></ref>
* מרשמלו – שירה, הפקה, מיקסינג, הנדסת הקלטה

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|22 ביוני 2018
|הורדה דיגיטלית • סטרימינג
|Joytime Collective
|<ref></ref>
|-
|}

== קישורים חיצוניים ==

== הערות שוליים ==

קטגוריה:אלבומי 2018
קטגוריה:אלבומי מרשמלו
קטגוריה:אלבומים באנגלית
אקוילולמנה

אקוילולמנה (שם מדעי: Aquilolamna) הוא סוג של כריש נכחד הקרוב לכרישים מהסדרה דמויי עמלץ שהתקיים במימי הקרטיקון שלפני 93 מיליון שנה. הסוג תואר בשנת 2021 ובו מין אחד - Aquilolamna milarcae. המאובנים שלו התגלו בתצורת אגואה נוובה שבסן לואיס פוטוסי במקסיקו.

סוג כריש זה מכונה "כריש הנשר", עקב מבנה סנפירי החזה הרחבים שלו שהזכירו מיני בטאים. מבנה שיניו ומבנה הזנב שלו מרמז שהיה קרוב לכרישים האמיתיים ובעיקר לדמויי העמלץ כמו העמלץ הלבן. עם זאת הוא לא היה טורף אלא מסנן פלנקטון שהתקיים כנראה בדומה למנטה ענקית. מבנה הגוף הדומה נוצר כתוצאה מאבולוציה מתכנסת בעוד גודלו הגיע רק לאורך 166 סנטימטרים. חוקרים אחרים סוברים שהוא לא היה כריש אמיתי אלא דג סחוס חסר מקור.

הכריש הקדום כנראה סינן פלנקטון לאורך המדף היבשתי של אמריקה הצפונית בימים הפתוחים ושם סינן פלנקטון לצד בטאים שונים וכן לצד מיני דגי גרם, כרישים נוספים וזוחלים ימיים טורפים. הוא נכחד לפני 66 מיליון שנה עם הכחדת הקרטיקון שגרמה להחמצת אוקיינוסים רחבה שגרמה לקריסת הפלנקטון, מה שגרם להכחדתו.

==קישורים חיצוניים==

* 

קטגוריה:דמויי עמלץ פרהיסטוריים
קטגוריה:דמויי כריש מהמזוזואיקון
קטגוריה:בעלי חיים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2021
אזור נייטרלי

האזור הנייטרלי המפריד בין העיירה הספרדית, [[סאוטה למרוקו]]
אזור נייטרלי (באנגלית: Neutral zone) הוא אזור שתוחם הגובל לפחות באחת המדינות שהסכימו להקים ביניהם שטח נייטרלי. האזורים שנחשבו או שנחשבים כאזור נייטרלי הם:
* האדמה הנייטרלית : אזור שנוי במחלוקת בין טקסס הספרדית לאדמת לואיזיאנה שנרכשה על ידי ארצות הברית, בין השנים 1806 עד 1821.
* מורסנט נייטרלי, אזור נייטרלי מהמאה ה-19 בין הממלכה המאוחדת של ארצות השפלה (ואחר כך בלגיה) וממלכת פרוסיה (ואחר כך הקיסרות הגרמנית).
* בעידן הקולוניאלי, השטח הנייטרלי בין תאילנד להודו-סין הצרפתית, ברוחב 25 ק"מ (בערך 15.5 מייל) על הגדה המזרחית של המקונג, הונח לשליטת צרפת אך נותר רשמית בריבונות תאילנדית.
* האזור הנייטרלי בין עיראק וערב הסעודית
* האזור הנייטרלי בין כווית וערב הסעודית
* האזורים הנייטרליים בין מרוקו לסאוטה ומלייה
* אנטארקטיקה
* בית הממשלה של ועדת הפיוס לארץ ישראל בירושלים, שהיה קיים מרכז גישור לאחר מלחמת העצמאות
* האתר ההיסטורי של מאונט ורנון, ביתו של ג'ורג' וושינגטון, במהלך מלחמת האזרחים האמריקנית<ref></ref>
* רצועת אדמה בין פורטס דו סרקו במקאו לגונגביי בסין.

במקרים רבים, אזור נייטרלי הוא גם אזור מפורז.

== הערות שוליים ==

קטגוריה:יחסים בין-לאומיים
פיגוע הירי בקולורדו (2021)

ב-22 במרץ 2021 אירוע ירי המוני בסופרמרקט קינג סופרס, בולדר, קולורדו, ארצות הברית. עשרה בני אדם נהרגו, כולל שוטר ממשטרת בולדר. היורה, אחמד אל-עליוי אל-עיסא, נפצע והועבר לבית החולים בבולדר.

== אירועים ==
הירי החל מעט אחרי השעה 14:30 כאשר חמוש נכנס לסופרמרקט והחל לירות לעבר ציבור הקונים. משפחה שחיכתה בתור על מנת לקבל חיסון כנגד COVID-19 בבית המרקחת של הסופר ראתה את החמוש יורה באישה בקדמת התור, והסתתרה מפניו. חלק מהלקוחות והעובדים הגיעו למקום מבטחים דרך יציאה אחורית שבסופר<ref></ref>. על פי גורם משטרתי בכיר, היורה השתמש ברובה בסגנון AR-15<ref></ref>.

בערך באותו זמן שהחל הירי, החלה משטרת בולדר לקבל דיווחים על אדם חשוד עם רובה וקולות ירי. אחד הקצינים הראשונים במקום היה השוטר אריק טלי, שנורה ונהרג על ידי העבריין<ref></ref>. שוטרים אחרים הגיעו לאחר מספר רגעים וניהלו קרב יריות עם היורה בשעה 14:40 והיריות נמשכו עד השעה 15:21. בשעה 15:28 נלקח אל-עיסא למעצר<ref></ref>.

עדים במקום דיווחו ששמעו בין עשר לשלושים יריות<ref></ref>.

== החשוד ==
היורה אחמד אל-עליוי אל-עיסא, בן 21 מארבאדה, קולורדו, הואשם בעשרה סעיפי רצח בכוונה תחילה<ref></ref>. אל-עיסא נתפס כשהוא עם פצעים מדממים ברגליים, והועבר לבית החולים בבולדר<ref></ref>. יממה לאחר מכן הועבר אל-עיסא לכלא במחוז בולדר. אחיו הבכור של החשוד הצהיר כי לאל-עיסא יש היסטוריה של התנהגות פרנואידית, מופרעת ואנטי-חברתית. בשנת 2018 הוא הואשם בגין תקיפה והודה באשמה. הוא הואשם גם בגין חבטות באגרוף לחברו לכיתה, לאחר שהחבר לכיתה צחק על אל-עיסא והשתמש כלפיו בדיבורי גנאי בשבועות שקדמו לו<ref></ref>.

== קישורים חיצוניים ==

== הערות שוליים ==

קטגוריה:פשעי שנאה בארצות הברית
קטגוריה:2021 בארצות הברית
קולרדו
קטגוריה:קולורדו: היסטוריה
קולרדו
קטגוריה:בולדר
קטגוריה:ירי המוני בארצות הברית
טיסהטניה

טיסהטניה (בהונגרית: Tiszatenyő) הוא כפר במחוז יאס-נאג'קון-סולנוק בנפת טרקסנטמיקלוש.

== מיקום ==
טיסהטניה ממוקם ממזרח לנהר הטיסה, בסביבה הקרובה של טרקסנטמיקלוש.

=== גישה ===
מכיוון סולנוק ניתן לגשת אל הכפר בכמה דרכים: בכביש ירידה מהכביש הראשי 4 בטרקסנטמיקלוש בפניה מכביש 4629, או מכביש 442 מול מרכז מרטפי וכן ברכבת קו רכבות הונגריה (MÁV) מספר 120.

== היסטוריה ==
עקבות של תרבויות קרש (Körös) ושל הטוון (Hatvan) נמצאו בסביבת היישוב, ובכך הוכח שהאזור היה מיושב עוד מימי קדם. היישוב (שהיה באותה תקופה למעשה רק אחוזה עם בתי משרתים) ומנזר מוזכרים לראשונה במקורות כתובים רק במאה ה-15. מאוחר יותר התפתח באזור יישוב של משקי בית מפוזרים.

אחרים מאמינים כי יישוב העתיק אינו זהה לזה של ימינו, וגם לא יכול להיחשב כקודמו, מכיוון שהיישוב כיום הוא קיים כך רק במאה ה-20, למעשה רק בשנת 1950 הפך עצמאי. באותה תקופה שם היישוב התחלף מפוסטהטניה לטיסהטניה.
שמו של הכפר טיסהטניה עם רישום סקלר-הונגרי.
האזור הכפרי הזה הפך לבלתי מאוכלס פעמיים: תחילה בתקופת הכיבוש הטורקי (מ-1526 עד 1676), ושנית במלחמת העצמאות של רקוצי. משנת 1703 נבזז היישוב מספר פעמים על ידי הסרבים. רק בשנת 1720 החל האכלוס מחדש באזור. האזור היה במשך זמן רב בבעלות משפחת אלמאשי ואחר כך בבעלות משפחת לדרר.

ביישוב של היום (שרחובותיו, בתיו וחלקותיו מעוצבים באופן רגולרי), בתי מגורים הם ללא מרפסת, עם בניין עזר חוץ קטן וחצר קטנה. אלה המאפיינים של הבתים שנבנו בעבר.
טיסהטניה, תל גודו - תצלום אוויר
טיסהטניה, תל גודו - נוף אווירי

== אתרים בעלי חשיבות ==
* בית כפרי
* פסל אישטוואן הראשון, מלך הונגריה
* קופיאפה

== אנשים ידועים ==
* שאנדור לדרר (בהונגרית: Lederer Sándor; פשט, 15 באפריל 1854 – טיסהטניה, 3 באוקטובר 1924) היה סופר ואספן יצירות אמנות, מהנדס, בעל קרקעות יהודי-הונגרי ונפטר במקום באחוזתו.

== לקריאה נוספת ==
* 

==קישורים חיצוניים==
* 

* [http://utazom.com/vendegvaro/tiszatenyo טיסהטניה], באתר reisom.com

קטגוריה:הונגריה: כפרים
קטגוריה:קהילות יהודיות בהונגריה
קתרין פלון

קתרין פלון (בצרפתית: Catherine Flon) (?-1803≈), הייתה חייטת האיטית, פטריוטית וגיבורה לאומית. היא נחשבת לאחד מסמלי המהפכה האיטית ועצמאותה. היא נודעת לרוב על היותה תופרת דגל האיטי הראשון בשנת 1803. מאז היא מקבלת מקום חשוב בזיכרון המהפכה ההאיטית עד היום.

==חייה==
קתרין פלון נולדה בתאריך לא ידוע בארצ'יי בסנט דומינג. הוריה סחרו בטקסטיל מצרפת. בבגרותה, היא נהייתה לתופרת עם בית מלאכה משלה, והיו לה כמה חניכות. היא הייתה בת הטיפוחים של ז'אן ז'אק דסאלין, קיסר האיטי.

===יצירת הדגל===
על פי המסורת ההאיטית, פלון תפרה את הדגל הראשון של המדינה ב־18 במאי 1803, ביום האחרון של קונגרס ארקאהיי. שם, מנהיג המהפכה, ז'אן ז'אק דסאלין הסנדק של פלון, גזר טריקולור צרפתי עם סכינו שלו, במטפורה להדגים את רצונו להתנתק מצרפת. הוא נתן את החלקים לפלון, שתפרה אותם בחזרה, תוך שהיא מחסירה את הרצועה הלבנה המרכזית. בהיותו דגל האיטי, צבעי הדגל החדש קיבלו משמעות חדשה: הפסים הכחולים והאדומים ייצגו איחוד בין אזרחי האיטי השחורים והמולאטים.

היסטוריונים שחקרו נושא זה ציינו מגבלות מסוימות בגרסה הזו של יצירת הדגל. למשל, מקורות ראשוניים מהמהפכה הוכיחו כי המורדים השתמשו בדגלים כחולים-אדומים לפני ועידת ארקאהיי. כמו כן, ההאיטים הראשונים שהשתמשו בדגל הצבע הדו-צבעי פירשו וכיוונו לכך שהוא ייצג הרחבה של ערכי המהפכה הצרפתית, ולא דחייה שלהם; מהפכנים מוקדמים נלחמו לשמר את חוק האמנציפציה משנת 1794 במקום להשיג עצמאות.

==בתרבות==
קתרין פלון נחשבת לאחת משלוש הגיבורות הסמליות ביותר של העצמאות האיטית, לצד ססיליה פטימן ודדי בזיל. מקום הולדתה של ארקאהיי מכונה היום "עיירת דגלים" והתאריך שבו נאמר שהכינה את הדגל הראשון, 18 במאי, הפך לחג לאומי. מלבד ששימשה כסמל המהפכה, פלון הפכה גם לדמות הערצה בקרב נשות האיטי. אירועים חברתיים ותנועות אקטיביסטיות בהנהגת נשים נקראו על שם הגיבורה המהפכנית. בפסטיבלים ובחגים לאומיים נשים צעירות מתלבשות בסגנון לבושה של פלון ומהפכניות אחרות, ומפנות את תשומת לבן לתפקידן של הנשים במהפכה ובתולדות האיטי כולה.

תמונתה הוצגה בשטר האיטי בן 10 גורדים שהונפק בשנת 2000.

==הערות שוליים==

קטגוריה:ילידות 1750
קטגוריה:נשים האיטיות
קטגוריה:האיטי: סמלים לאומיים
קטגוריה:אמניות ממוצא האיטי
קטגוריה:נפטרות ב-1831
אילק

אילק (בהונגרית: Ilk) הוא כפר במחוז סבולץ'-סטמאר-ברג שבצפון מזרח הונגריה.

==יהודי אילק==
יהודים החלו להתיישב באילק במחצית השנייה של המאה ה-18. בשנת 1880 היה מספר היהודים בכפר 131. משנת 1885 הייתה הקהילה כפופה לרבנות מאטסלקה. באילק היו חברה קדישא, "חדר" ומקווה. בשנת 1930 היו בקהילה 65 יהודים.

באפריל 1944, כמה שבועות לאחר כניסת הצבא הגרמני להונגריה, הועברו יהודי אילק לגטו מאטסלקה ומשם שולחו למחנה ההשמדה אושוויץ.

אחרי המלחמה לא שבו יהודים לכפר.
==קישורים חיצוניים==

* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
מפרץ ארבוס וטרור

מפרץ ארבוס וטרור (באנגלית: Erebus and Terror Gulf) הוא מפרץ בחצי האי האנטארקטי, בארץ גרהאם שבאנטארקטיקה.

המפרץ ממוקם בצד הדרום-מזרחי של קצהו של חצי האי האנטארקטי.

המפרץ גובל בצפון-מזרח בקבוצת איי ז'ואנוויל, ובדרום-מערב בקבוצת איי ג'יימס רוס.

במפרץ קרחונים ימיים רבים.

מתחת למימי המפרץ מצויה שונית ברקר.

== היסטוריה ==
=== מקור השם ===

המפרץ נקרא על שם ספינות המחקר אה"מ ארבוס ואה"מ טרור, הספינות ששימש סר ג'יימס קלארק רוס בחקר אזור זה של אנטארקטיקה בעונת המחקר (הקיץ האנטארקטי) 1842 – 1843.

== לקריאה נוספת ==

<div class="mw-content-ltr">• Nývlt, D., Braucher, R., Engel, Z., Mlčoch, B., & Team, A. (2014), [http://prfdec.natur.cuni.cz/~kfggsekr/rggg/pdf/nyvlt_ea_14.pdf Timing of the Northern Prince Gustav Ice Stream retreat and the deglaciation of northern James Ross Island, Antarctic Peninsula during the last glacial–interglacial transition], Quaternary Research, 82(2), 441-449. doi:10.1016/j.yqres.2014.05.003</div>

<div class="mw-content-ltr">• John Turner, Robert Bindschadler, Pete Convey, Guido di Prisco, Eberhard Fahrbach, Julian Gutt, Dominic Hodgson, Paul Mayewski, Colin Summerhayes, EDITORS, [https://www.scar.org/library/science-4/physical-sciences/acce/3411-antarctic-climate-change-and-the-environment/file/ Antarctic Climate Change and the Environment], Scientific Committee on Antarctic Research, Scott Polar Research Institute, Lensfield Road, Cambridge, UK</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4559 מפרץ ארבוס וטרור] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108699 מפרץ ארבוס וטרור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4300&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ ארבוס וטרור] באתר הגאזט האנטארקטי המשווה SCAR של ממשלת אוסטרליה
* [https://web.archive.org/web/20110718204641/http://www.bkg.bund.de/nn_171392/DE/Bundesamt/Kostenlose-Karten/Antarktis-Karten/Satellitenbildkarten/Ma_C3_9Fstab250/Daten/Trinity_20Peninsula%2CtemplateId%3Draw%2Cproperty%3DpublicationFile.pdf/Trinity%20Peninsula.pdf מפת חצי האי טריניטי]
* [https://latitude.to/satellite-map/aq/antarctica/317067/erebus-and-terror-gulf תצלום לוויין של אזור מפרץ ארבוס וטרור]
* [https://www.yr.no/en/forecast/daily-table/2-6632794/Antarctica/Erebus%20and%20Terror%20Gulf תחזית מזג אוויר עדכנית ארוכת טווח עבור מפרץ ארבוס וטרור]

== הערות שוליים ==

ארבוס
ארבוס
יולנדה מרגריטה, נסיכת סבויה

יולנדה, נסיכת סבויה (באיטלקית: Iolanda Margherita di Savoia; 1 ביוני 1901 – 16 באוקטובר 1986) הייתה בתם הבכורה של ויטוריו אמנואלה השלישי, מלך איטליה ואשתו אלנה, נסיכת מונטנגרו.

== ביוגרפיה ==
היא נולדה בתור פרינציפסה יולנדה מרגריטה מילנה אליזבטה רומנה מריה די סבויה ברומא, איטליה. כאישה צעירה היא הייתה ספורטאית נהדרת, שהתעניינה במיוחד בשחייה ורכיבה.

במהלך המלחמה הגדולה פרסמו עיתונים דיווחים על אירוסיה לנסיך מוויילס, אדוארד השמיני העתידי, ששירת באיטליה בשנת 1918. לא היה בסיס לשמועות אלה, אך הן קמו לתחייה בשנת 1919 כאשר יולנדה הצטרפה לאמה אלנה, נסיכת מונטנגרו, לאחותה הנסיכה מפאלדה ולדוכסית אאוסטה (הלן, נסיכת אורליאן) בביקור בפריז, שם במקרה היה הנסיך באותו הזמן.

לאחר נישואיה ב-9 באפריל 1923 לג'ורג'יו קרלו קלווי, רוזן ברגולו התגוררה יולנדה בעיירה פינרולו, מדרום־מערב לטורינו.

בשנת 1946 יצאו יולנדה ומשפחתה לגלות מרצון עם אביה באלכסנדריה, מצרים. לאחר מותו של המלך ויטוריו חזרו יולנדה ומשפחתה לאיטליה, שם התגוררו בקסטלפורזיאנו.

יולנדה מתה בבית חולים ברומא ונקברה בטורינו.

== נישואין וילדים ==
ב-9 באפריל 1923 לג'ורג'יו קרלו קלווי, רוזן ברגולו (1887 – 1977). לזוג היו חמישה ילדים.
* מריה לודוביקה קלווי די ברגולו (1924 – 2017)
* ג'ורג'יו (1925)
* ויטוריה (1927 – 1986)
* גוג'ה-אנה (נולדה ב־1930) 
* פייר פרנצ'סקו (1933 – 2012) 

==אילן יוחסין==

== קישורים חיצוניים ==

* 

קטגוריה:בית סבויה
קטגוריה:אישים באיטליה בתקופת הפשיזם
קטגוריה:ילידות 1901
קטגוריה:נפטרות ב-1986
Joytime III

Joytime III הוא אלבום האולפן השלישי של הדי ג'יי האמריקאי מרשמלו.<ref name=":0"></ref> האלבום יצא לאור ב-2 ביולי 2019, על ידי חברת התקליטים Joytime Collective.<ref name=":0" /> מתוך האלבום יצאו שני סינגלים.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|2 ביולי 2019
|הורדה דיגיטלית • סטרימינג
|Joytime Collective
|<ref></ref>
|-
|}

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי מרשמלו
קטגוריה:אלבומים באנגלית
זומבים 3

זומבים 3 (באנגלית: Zombies 3) הוא סרט פנטזיה מוזיקלי אמריקאי מקורי של ערוץ דיסני, המהווה המשך לסרטים "זומבים" ו"זומבים 2", שמופק לטלוויזיה ועתיד להיות הסרט האחרון בטרילוגיית "זומבים".

הסרט עלה לשידור בשירות הזרמת המדיה "דיסני+" ב-15 ביולי 2022, ואילו בערוץ דיסני האמריקאי הוא שודר ב-12 באוגוסט 2022. בישראל הסרט שודר בערוץ דיסני ישראל ב-31 באוגוסט 2022.

בשנת 2024 שוחרר זומבים 4.

==תקציר העלילה==
לאחר אירועי שני הסרטים הקודמים, עיירת סיברוק הפכה כעת למקום מקלט בטוח עבור מפלצות ובני אדם כאחד. זד ואדיסון, שנמצאים כעת בשנת לימודיהם האחרונה בתיכון סיברוק, עסוקים לקראת עתידם – זד מתכונן לקראת קבלת מלגה אתלטית שתהפוך אותו לזומבי הראשון שיוצא ללמוד במכללה, בעוד אדיסון מתכוננת לקראת תחרות העידוד הבינלאומית הראשונה של סיברוק; אך כשבסיברוק מופיעים חייזרים שהגיעו מחוץ לכדור הארץ, ההרמוניה והסדר מופרים והזומבים, אנשי הזאב ובני האדם נאלצים להתמודד מול שינוי שישנה לנצח את סיברוק.

==צוות השחקנים והדמויות==
* מיילו מנהיים – זד נקרודופוליס
* מג דונלי – אדיסון וולס
*מאט קורנט – א-לאן
* קיירה טנטאו – א-לי
* טרי הו – א-ספן
* פירס ג'וזה – וייאט ליקנסן
* צ'נדלר קיני – וילה ליקנסן
* אריאל מרטין – וינטר ברקוביץ
* קייל ראסל – אלייזה זמבי
* טרבור טורדג'מן – באקי ביוקנן
* קרלה ג'פרי – ברי
* ג'יימס גודפריי – בונזו
* קינגסטון פוסטר – זואי נקרודופוליס

==הפקה==
===פיתוח===
ב-20 במרץ 2021, נודע על אישורו של הבמאי פול הואן על הפקת סרט שלישי בטרילוגיית "זומבים". ב-22 במרץ, ערוץ דיסני הכריז רשמית על הפקת הסרט. בנוסף, נודע שהסרט יהיה האחרון ויחתום את הטרילוגיה.
===צילומים===
צילומי הסרט החלו בטורונטו, קנדה; ב-30 במאי 2021, והסתיימו ביולי 2021.

==קישורים חיצוניים==

==הערות שוליים==

קטגוריה:סרטי המשך אמריקאיים
קטגוריה:ערוץ דיסני: סרטי מקור
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
קטגוריה:סרטי זומבים
מושל מחוז פנזה

מושל מחוז פנזה הוא נושא המשרה הרמה ביותר במחוז פנזה.

== בחירה ==
הנוהל לבחירתו וחניכתו של מושל אזור פנזה נקבע על פי החוק הפדרלי, אמנת מחוז פנזה והחוק על בחירת המושל. לראשונה נערכו בחירות למושל מחוז פנזה באפריל 1993, אחר כך נערכו באפריל 1998 ובאפריל 2002. בדצמבר 2004 בוטלו הבחירות הישירות למושלי מחוזות, במקום זאת מונו המושלים על ידי הנשיא בהמלצת הפרלמנט המחוזי. לאחר מכן במאי 2005 ובאפריל 2010 נבחר מושל מחוז פנזה על ידי נשיא רוסיה ואושר על ידי האספה המחוקקת המחוזית.

בשנת 2012 הוחזרו הבחירות הישירות, אך בתנאי שהמועמדים יעברו דרך הפילטר העירוני. על פי כללים אלה, הבחירות למושל נערכו בספטמבר 2015 ובספטמבר 2020.
== מושלים ==
{| class="wikitable" style="text-align:center" width="100%"
!#
! colspan="2" | המושל
! שיוך מפלגתי
! כהונה
! הערות
|-
! 1
| אלכסנדר קונדראטייבАлександр Кондратьев
|
| עצמאי
| 24 באוקטובר 199112 באפריל 1993<small>(הפסיד בבחירות)</small>
| 24 באוקטובר 1991: מונה על ידי נשיא רוסיה בוריס ילצין
|-
! 2
| אנאטולי קובליאגיןАнатолий Ковлягин
 עצמאי
| 12 באפריל 199318 באפריל 1998<small>(הפסיד בבחירות)</small>
| 11 באפריל 1993: נבחר בבחירות, ניצח בסיבוב הראשון (71% מהקולות)
|-
! rowspan="4" |3
| rowspan="4" |ואסילי בוצ'קאריובВасилий Бочкарёв
| rowspan="4" rowspan="9"| רוסיה המאוחדת
| rowspan="4" |18 באפריל 199625 במאי 2015<small>(סיים כהונה)</small>
| קדנציה ראשונה. 12 באפריל 1998: נבחר בבחירות (60% מהקולות)
|-
| קדנציה שנייה. 14 באפריל 2002: נבחר בבחירות, (45.45 % מהקולות; לא התקיים סיבוב שני<ref>[http://cikrf.ru/banners/vib_arhiv/arhivfci/58/58_2231101_140402f.htm Выборы Губернатора Пензенской области 2002]</ref>)
|-
| קדנציה שלישית. מונה על ידי נשיא הפדרציה הרוסית ולדימיר פוטין ב-11 במאי 2005. ב-14 במאי 2005 אושר על ידי צירי האספה המחוקקת של מחוז פנזה (42 בעד, מתנגד אחד). ב-26 במאי 2005 נכנס לתפקידו.
|-
| קדנציה רביעית. מונה על ידי הנשיא דמיטרי מדבדב ב-21 באפריל 2010, ב-29 באפריל 2010 אושר מינויו ברוב של 21 בעד בהצבעת האספה המחוקקת, 2 התנגדו). 26 במאי 2010: נכנס לתפקידו.
|-
! rowspan="3" |4
| rowspan="3" |איוואן בלוזרצבИван Белозерцев
| rowspan="3" rowspan="3" |25 במאי 201523 במרץ 2021<ref></ref><small>(פוטר על רקע פרשת שחיתות)</small>
| 25 במאי 2015: מונה על ידי הנשיא ולדימיר פוטין כמושל בפועל עד לכניסתו לתפקיד של המושל הנבחר.
|-
| קדנציה ראשונה. 13 בספטמבר 2015: נבחר בבחירות (86% מהקולות). הוא נכנס לתפקידו ב-21 בספטמבר 2015.
|-
| קדנציה שנייה. נבחר בבחירות ב-13 בספטמבר 2020 (78.7% מהקולות). הוא נכנס לתפקידו ב-21 בספטמבר 2020.
|-
! —
| ניקולאי סימונובНиколай Симонов
| 
| 23 במרץ26 במרץ 2021
| ממלא מקום
|-
! —
| אולג מלניצ'נקוОлег Мельниченко
 26 במרץ 2021
| מונה על ידי נשיא רוסיה ולדימיר פוטין
|-
|}

== הערות שוליים ==

קטגוריה:מחוז פנזה
קטגוריה:ראשי סובייקטים פדרליים של רוסיה
רון כץ

רון כץ (נולד ב-4 באוקטובר 1985, י"ט בתשרי ה'תשמ"ו) הוא חבר כנסת מטעם מפלגת יש עתיד, וקודם לכן ממלא־מקום ראש העיר פתח תקווה וראש מִנהל החינוך בעיר מטעם המפלגה. במקצועו הוא עורך־דין המומחה במשפט הצבאי והפלילי.

==ביוגרפיה==
כץ נולד בעפולה וגדל בפתח תקווה, בה למד בתיכון גולדה. למד משפטים כעתודאי והתמחה בפרקליטות הצבאית, בה בין היתר ניהל את מדור קשרי־חוץ, והשתחרר בדרגת סרן<ref></ref>.

עם הקמת מפלגת יש עתיד ב־2012, לקראת הבחירות לכנסת התשע עשרה, נבחר להנהיג את מטה המפלגה בפתח תקווה, ובבחירות לרשויות המקומיות שהתקיימו בסוף 2013 התמודד מטעמה למועצת העיר. לאחר הבחירות הפקידו ראש העיר הנבחר איציק ברוורמן על הקמת אגף אירועים עירוני ומינהו לממלא־מקום ראש רשת המרכזים הקהילתיים (מקפ"ת).

לקראת הבחירות לרשויות המקומיות ב-2018, כץ הודיע על פרישת רשימתו מן הקואליציה של ברוורמן. יחד עם "ש"ס" של אוריאל בוסו, כץ הכריז על תמיכה במועמד האופוזיציה רמי גרינברג לראשות העיר. בבחירות, "יש עתיד" הפכה לרשימה השנייה בגודלה במועצה עם 4 מושבים במקביל לזכייתו של גרינברג. כץ מונה לסגן ראש העיר וממלא־מקומו בשכר, וכן קיבל את ראשות מנהל החינוך. בתקופה זו נפתחו בעיר מספר בתי־ספר, חלקם מתנהלים בשיטות ייחודיות – אנתרופוסופיה ומונטסורי, והוקמה יחידה לפיקוח על מעונות יום ופעוטונים.

לקראת הבחירות לכנסת ה-24 (2021) שובץ במקום ה-16 ברשימת המפלגה ונבחר לכנסת. נבחר בשנית בבחירות לכנסת ה-25 לאחר שהוצב במקום ה-17 ברשימת המפלגה<ref></ref>.כץ נשוי ללירון ואב לבן ובת. הם מתגוררים בשכונת נווה עוז שבפתח תקווה<ref></ref>.

==קישורים חיצוניים==

* [https://www.knesset.tv/knesset-members/ron-katz/ רון כץ], באתר ערוץ הכנסת

== הערות שוליים ==

קטגוריה:סגני ראשי רשויות מקומיות בישראל
קטגוריה:חברי הכנסת מטעם יש עתיד
קטגוריה:בוגרי תיכון ע"ש גולדה מאיר
קטגוריה:עורכי דין ישראלים
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:חברי מועצת העיר פתח תקווה
קטגוריה:בוגרי העתודה האקדמית
קטגוריה:נווה עוז: אישים
קטגוריה:ישראלים שנולדו ב-1985
סופר צללים (ספר)

סופר צללים (באנגלית: The Ghost, "רוח הרפאים") הוא ספר מאת רוברט האריס, המספר את סיפורו של סופר צללים הנשכר כדי לכתוב את האוטוביוגרפיה של ראש ממשלת בריטניה לשעבר. הספר עובד לסרט באותו השם בבימויו של רומן פולנסקי.

==עלילה==
הספר מסופר מנקודת מבטו של סופר צללים מקצועי אשר שמו אינו נזכר לכל אורך העלילה. הסופר מקבל הצעה לערוך את האוטוביוגרפיה של ראש ממשלת בריטניה לשעבר אדם לאנג. לאנג היה פוליטיקאי פופולרי וכריזמטי אשר כיהן כראש הממשלה עשר שנים לפני שהתפטר. בעת התרחשות העלילה הוא חי במרתה'ס ויניארד שבארצות הברית. לאנג החל לעבוד על זכרונותיו יחד עם עוזרו הקרוב מייק מקארה, אולם מקארה מת במפתיע לאחר שנפל ממעבורת, אירוע שהוא ספק תאונה ספק התאבדות. חרף מותו המסתורי של מקארה, מחליט הסופר לקבל את ההצעה וטס לארצות הברית כדי להתחיל בעבודה. הוא נפגש עם לאנג ועם אשתו רות, וכן עם העוזרת הקרובה שלהם אמיליה בליי. עד מהרה הוא מגלה שהעבודה שניצבת בפניו קשה משחשב, מכיוון שלאנג מסרב לשוחח על תקופות מסוימות בעברו. הוא מגלה גם עובדות מטרידות בנוגע למותו של מקארה, וסודות אפלים מתקופת כהונתו של לאנג כראש ממשלה.

==ההשוואה לטוני בלייר==
דמותו של ראש הממשלה אדם לאנג מבוססת על דמותו של ראש ממשלת בריטניה טוני בלייר. דמותה של רות לאנג מבוססת על דמותה של שרי בלייר. ישנם קווי דמיון רבים בין חייהם של לאנג ובלייר. שניהם כיהנו בתפקיד עשר שנים לפני שהתפטרו. שניהם הואשמו ביציאה למלחמות בלתי חוקיות ובכניעה לאינטרסים של ארצות הברית. דמותו של שר החוץ הבריטי ריצ'רד רייקרט המסוכסך עם בלייר, מבוססת על דמותו של רובין קוק. רוברט האריס עצמו היה בתחילת דרכו תומך נלהב של בלייר, ואף הוזמן על ידו לשמש ככתב נלווה במסע הבחירות שלו ב-1997. בהמשך התאכזב האריס מבלייר בשל פיטוריו של ידידו פיטר מנדלסון מהממשלה והחלטתו של בלייר להצטרף לפלישה האמריקנית לעיראק.

בנובמבר 2007 החל האריס לעבוד יחד עם הבמאי רומן פולנסקי על עיבוד קולנועי לספר. האריס כתב את התסריט יחד עם פולנסקי. האריס הודה בזמנו כי חשוב לו שהעבודה על הסרט תושלם בטרם יצאו לאור זיכרונותיו של בלייר.

==קישורים חיצוניים==
* 
* אריק גלסנר, [http://arikglasner.wordpress.com/2008/08/10/המלצה-קצרצרה-על-מותחן-פוליטי-חריף/ על "סופר צללים"], 10 באוגוסט 2008
* 

==הערות שוליים==

קטגוריה:ספרים בריטיים
קטגוריה:ספרי 2007
קטגוריה:כתבי רוברט האריס
קטגוריה:ספרי הוצאת כנרת
קטגוריה:ספרי זמורה ביתן
שיחת וידאו

ועידת וידאו בין קבוצת אנשים במערכת מסוג Telepresence אשר מסייעת ליצור את האשליה שכל המשתתפים נמצאים באותו החדר
איור משנת 1910 בו האמן ניסה לנבא כיצד ייראו שיחות וידאו בשנת 2000
שיחת וידאו כוללת את הטכנולוגיות לקליטה והעברת אותות אודיו ווידאו מצד משתמשים במיקומים שונים, לצורך תקשורת בין אנשים בזמן אמת. טלפון וידאו (Videophone) הוא טלפון עם תצוגת וידאו, המסוגל להציג ווידאו ואודיו בו זמנית לצורך תקשורת בין אנשים בזמן אמת.<ref name=McGrawHill>McGraw-Hill Concise Encyclopedia of Engineering. [http://encyclopedia2.thefreedictionary.com/Videotelephony Videotelephony], McGraw-Hill, 2002. Retrieved from the FreeDictionary.com website, January 9, 2010</ref> ועידת וידאו (Videoconferencing) הוא מונח המתייחס לשימוש בטכנולוגיה זו לפגישה בין קבוצת אנשים או ארגון, במקום בין אנשים פרטיים.<ref name="Mulbach-1995c">Mulbach et al, 1995. pg. 291.</ref> המונח Telepresence מתייחס למערכת טלפון וידאו איכותית במיוחד, אשר מטרתה ליצור את האשליה כי כל המשתתפים נמצאים באותו החדר.

בעוד שפיתוח ועידות וידאו החל בסוף המאה ה-19, הטכנולוגיה הפכה זמינה לציבור רק החל משנות ה-30 של המאה ה-20. שימוש ראשוני בטכנולוגיה נעשה כאשר הותקנו עמדות ב"דוכנים" בסניפי דואר וכמו כן כאשר הטכנולוגיה הוצגה בתערוכות עולמיות שונות. במהלך שנות ה-70 של המאה ה-20 חברת AT&T השיקה את מערכת ועידות הווידאו האמיתית הראשונה, בה כל אחד יכול היה להירשם לשירות ולהשתמש בטכנולוגיה מהבית או מהמשרד. מכשירי הטלפון וידאו הראשונים היו מסוגלים לשלוח תמונות סטילס בין היחידות כל כמה שניות באמצעות תשתית הטלפוניה הרגילה . הפיתוח של קודקי וידאו מתקדמים, מעבדים חזקים יותר, ושירותי טלקומוניקציה באמצעות האינטרנט בעל רוחב פס גבוה בסוף שנות ה-90 של המאה ה-20 אפשרו לטלפוני הווידאו לספק שיחות וידאו באיכות גבוהה בעלויות נמוכות בין משתמשים כמעט בכל מקום בעולם בו יש אינטרנט זמין.

בעוד שהשימוש בשיחות הווידאו עדיין לא נרחב בתקשורת יומיומית כמו תקשורת אודיו בלבד או תקשורת באמצעות טקסט, היישומים הפופולריים ביותר של שיחות הווידאו תקשורת עם אנשים חירשים או אנשים עם הפרעות דיבור, לצורך למידה מרחוק, לצורך טלרפואה, וכפתרון לאנשים המתמודדים עם לקויות. השימוש בשיחות הווידאו הפך גם נפוץ במסגרות מסחריות וארגוניות כדרך קלה יותר לערוך מפגשים וכנסים, בדרך כלל בין אנשים שכבר מכירים זה את זה.

== ראו גם ==
* תקשורת המונים
==קישורים חיצוניים==

==הערות שוליים==

קטגוריה:טלקומוניקציה
מוכרים את היטלר (ספר)

מוכרים את היטלר (באנגלית: Selling Hitler) הוא ספר מאת רוברט האריס, המסקר את פרשת זיוף יומני היטלר.

האריס כתב את הספר זמן קצר לאחר סיום הפרשה, על בסיס תחקיר שערך, וראיונות עם דמויות מפתח בפרשה. הספר מתמקד בעיקר בשתי דמויות המפתח בפרשה: הזייפן החובב קונרד קויאו אשר זייף את היומנים, והעיתונאי גרד היידמן, שתמימותו יחד עם האובססיה שלו למזכרות מימי גרמניה הנאצית, גרמו לו לרכוש את היומנים המזויפים.

ב-1991 עובד הספר למיני-סדרה באותו השם, עם ג'ונתן פרייס בתפקיד היידמן ואלכסיי סייל בתפקיד קויאו. באותה שנה תורגם הספר לעברית בידי עמנואל לוטם ויצא לאור בישראל בהוצאת הדר.

==קישורים חיצוניים==
* [https://simania.co.il/bookdetails.php?item_id=102713 מוכרים את היטלר], באתר סימניה

קטגוריה:ספרים בריטיים
קטגוריה:ספרי 1986
קטגוריה:כתבי רוברט האריס
מייסון גודינג

מייסון גודינג (באנגלית: Mason Gooding; נולד ב-14 בנובמבר 1996) הוא שחקן אמריקאי, הוא ידוע בעיקר בזכות תפקידיו בסרט "כשהשלג יורד" ובסדרת הטלוויזיה "באהבה, ויקטור". הוא בנו של זוכה פרס האוסקר קובה גודינג ג'וניור.

== ביוגרפיה ==
גודינג נולד בלוס אנג'לס לשחקן הקולנוע זוכה האוסקר קובה גודינג ג'וניור ושרה קפר. הוא האמצעי בין שלושה ילדים.<ref></ref> סבו מצד אביו היה קובה גודינג האב, סולן להקת R&B לשעבר, ודודו הוא השחקן עומר גודינג.<ref name="RightOn"></ref> סבא רבא מצד אביו היה במקור מברבדוס.<ref></ref> מייסון למד בתיכון ווינדוורד בקליפורניה שם שיחק כדורגל במשך ארבע שנים. גודינג סיים את לימודיו בשנת 2015.<ref></ref> גודינג הודה שהוא לא היה התלמיד הטוב ביותר או האישיות החברתית ביותר בתיכון.<ref name="BET"></ref> במקום זאת הוא התמקד בספורט ותיאטרון.<ref></ref> בעוד אביו תמך במייסון שהפך לשחקן, הוא נאלץ לחכות עד גיל 18 כדי להמשיך במשחק באופן מקצועי.<ref name="WMag05222019"></ref>

גודינג נרשם לבית הספר לאמנויות טיש באוניברסיטת ניו יורק ללימוד כתיבה דרמטית ופסיכולוגיה. הוא עזב את בית הספר בשנת הלימודים הראשונה כדי להמשיך לשחק במשרה מלאה. אמו התקשתה לקבל את השינוי עקב חוויותיה עם אביו. עם זאת, הוא מתכנן לסיים את התואר בשלב כלשהו.

== קריירה ==
בשנת 2017, עוד כשהיה בקולג', גודינג מצא מנהל וסוכן.<ref name="WWD07142020"></ref> תפקיד המשחק הגדול הראשון שלו היה בסדרה "בולרז" לצד דוויין ג'ונסון.

בשנת 2018 קיבל גודינג את תפקיד הקולנוע הגדול הראשון שלו בסרט "חורשות את הלילה" בבימויה של אוליביה ויילד בהופעת הבכורה שלה כבמאית.<ref></ref> שנה לאחר מכן לוהק גדינג בתפקיד אנדרו בסדרת הטלוויזיה "באהבה, ויקטור", סדרה המבוססת על הסרט "באהבה, סיימון" משנת 2018. הסדרה, שפותחה במקור עבור דיסני+, הוצגה לראשונה בהולו בשנת 2020.<ref></ref> בזמן שהוא שיחק כדורגל בתיכון, גודינג היה צריך ללמוד איך לשחק כדורסל בשביל התפקיד. גודינג הופיע גם בקומדיה הרומנטית "כשהשלג יורד" בהמשך השנה.

בשנת 2020 הוא החל להופיע בסיטקום של Freeform, "Everything's Gonna Be Okay".<ref></ref> בספטמבר 2020 לוהק גודינג לתפקיד משנה בסרט "צעקה", אותו ביימו מאט בטינלי-אולפין וטיילר ג'ילט.<ref></ref> הסרט שהוקרן לראשונה ב-14 בינואר 2022.<ref></ref><ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! הערות
|-
| rowspan="2" | 2019
| חורשות את הלילה
| ניק האולנד
|
|-
| כשהשלג יורד
| ג'ב
|
|-
| rowspan="4" | 2022
| צעקה
| צ'אד מיקס-מרטין
|
|-
|אני רוצה אותך חזרה <small>(אנ')</small>
|פול
|
|-
|השיגור
|קלווין
|
|-
|תלויה באוויר
|דן קונור
|
|-
|2023
|צעקה 6
|צ'אד מיקס-מרטין
|
|-
| rowspan="2" |TBA
|Pools
|ריד
|
|-
|Y2K
|
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! הערות
|-
|2017
|Spring Street
|ברמן של בית האופרה
|סדרת רשת; פרק: "Whatever You Did, It's in the Past."
|-
| rowspan="2" | 2018
| בולרז
| פארקר ג'ונס
|3 פרקים
|-
| הרופא הטוב
| בילי קיימן
| פרק: "Empathy"
|-
| rowspan="2" | 2020
| הכל יהיה בסדר
| לוק
|4 פרקים
|-
| מסע בין כוכבים: פיקארד
| גבריאל הוואנג
| פרק: "Stagust City Rag"
|-
|2020 - 2022
| באהבה, ויקטור
| אנדרו ספנסר
|תפקיד ראשי (3 עונות); 28 פרקים
|-
|2022
|איך פגשתי את אבא
|אש
|פרק: "The Good Mom"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1996